የአዲስ አበባ ከተማ ነዋሪዎች  ከ43 ሚሊየን ብር በላይ ለህዳሴው ግድብ አበረከቱ
በዛሬው ዕለት  በሚሊንየም አዳራሽ በተካሄደው የአቀባበልና አሸኛኘት ስነ ስርዓት ላይ እንደተገለጸው  ለግድቡ ግንባታ የሚውል ከክፍለ ከተሞች፣ ከድርጅቶች፣  ከሃማኖታዊ ተቋማትና  ከግል ተቋማት ከ43 ሚሊየን ብር በላይ ተበርክቷል ።የአዲስ አበባ ከተማ አስተዳደር ከንቲባ አቶ  ድሪባ ህዝቡ  ከዕለት ጉርሱ ቀንሶ ለህዳሴው ግድብ እስካሁን ድረስ 427 ሚሊየን ብር በስጦታና በቦንድ ማበርከቱን ጠቁመው  በ2006 ዓ/ም ብቻ 15 ሺሕ የከተማዋ ነዋሪ  ግድቡን  በመጎብኘት ደጀንነቱን በተግባር አስመስክሯል ብለዋል ።የአዲስ አበባ ከተማ ነዋሪ በገንዘቡ፣  በጉልበቱና በእውቀቱ እያደረገ ያለውን   ድጋፍ አጠናክሮ እንዲቀጥልም  አሳስበዋል ።የህዳሴው ዋንጫ ከአዲስ አበባ ወደ ጋምቤላ ክልል የተሸኘ ሲሆን  በመጨረሻም   9ኛው የብሄሮች፣  ብሃረሰቦችና ህዝቦች በዓል በሚከበርበት ቤኒሻንጉል ጉሙዝ ክልል እንደሚገባ ታውቋል። 